Oficialusis leidinys L 216 , 08/08/1997 p. 0063 - 0066



Komisijos reglamentas (EB) Nr. 1599/97 1997 m. liepos 28 d. nustatantis išsamias minimalių importo kainų sistemos taikymo tam tikroms uogoms, kurių kilmės šalys yra Bulgarija, Vengrija, Lenkija, Rumunija, Slovakija ir Čekijos Respublika, taisykles EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1995 m. gruodžio 22 d. Tarybos reglamentą (EB) Nr. 3066/95, nustatantį tam tikras nuolaidas Bendrijos tarifinių kvotų tam tikriems žemės ūkio produktams forma ir kaip autonominę pereinamojo laikotarpio priemonę numatantį tam tikrų žemės ūkio nuolaidų, numatytų Europos sutartyse, koregavimą siekiant atsižvelgti į Žemės ūkio susitarimą, sudarytą Urugvajaus raundo Daugiašalėse prekybos derybose [1], su paskutiniais pakeitimais, padarytais Reglamentu (EB) Nr. 1595/97 [2], ypač į jo 8 straipsnį, kadangi reikėtų nustatyti išsamias naujos Reglamento (EB) Nr. 1595/97 priedų prieduose įvestos minimalių importo kainų sistemos taikymo tam tikroms perdirbti skirtoms uogoms, kurių kilmės šalys yra Bulgarija, Vengrija, Lenkija, Rumunija, Slovakija ir Čekijos Respublika, taisykles; kadangi dėl aiškumo ir pateikimo pirmiau minėtų priedų prieduose nustatytos minimalios kainos turėtų būti įtrauktos į vieną lentelę, pridėtą prie šio reglamento; kadangi reikia apibrėžti Reglamento (EB) Nr. 1595/97 priedų priedų 2 dalyje vartojamą žodį "partija"; kadangi tam, kad sistema būtų taikoma patikimai, reikėtų nurodyti savybes, pagal kurias kiekvieną sušaldytą produktą būtų galima suklasifikuoti į Reglamento (EB) Nr. 1595/97 priedų prieduose išvardytas grupes; kadangi būtina, kad valstybės narės reguliariai perduotų informaciją apie importą; kadangi šį perdavimą reglamentuojančios nuostatos pakeis 1992 m. gegužės 13 d. Komisijos reglamente (EEB) Nr. 1226/92 dėl valstybių narių Komisijai perduodamos informacijos apie tam tikrų vaisių ir daržovių gaminių importą [3] su paskutiniais pakeitimais, padarytais Reglamentu (EB) Nr. 2480/96 [4], nurodytas nuostatas; tačiau kadangi to reglamento nuostatos, skirtos produktams, kurių kilmės šalys yra trečiosios šalys, išskyrus nurodytus šiame reglamente, ir patvirtintos remiantis Tarybos reglamentu (EB) Nr. 1926/96 [5], turi būti išlaikytos; kadangi Reglamento (EB) Nr. 1595/97 2 straipsnis panaikina 1993 m. liepos 19 d. Tarybos reglamentą (EEB) Nr. 1988/93 dėl minimalių importo kainų sistemos taikymo tam tikroms uogoms, kurių kilmės šalys yra Vengrija, Lenkija, Čekijos Respublika, Slovakija, Rumunija ir Bulgarija, taisykles [6]; kadangi dėl to reikėtų panaikinti 1993 m. liepos 28 d. Komisijos reglamentą (EEB) Nr. 2140/93, nustatantį išsamias minimalių importo kainų sistemos taikymo tam tikroms skirtoms uogoms, kurių kilmės šalys yra Vengrija, Lenkija, Čekijos Respublika, Slovakija, Rumunija ir Bulgarija, taisykles ir iki 1994 m. balandžio 30 d. taikytinas minimalias importo kainas [7], 1997 m. balandžio 28 d. Komisijos reglamentą (EB) Nr. 767/97, 1997–1998 prekybos metams nustatantį minimalias importo kainas tam tikroms uogoms, kurių kilmės šalys – Vengrija, Lenkija, Čekijos Respublika, Slovakija, Rumunija ir Bulgarija [8], ir 1997 m. kovo 21 d. Komisijos reglamentą (EB) Nr. 517/97 dėl minimalios kainos taikymo tam tikroms uogoms, kurių kilmės šalis Lenkija [9]; kadangi nuo 1997 m. liepos 1 d. iki šio reglamento įsigaliojimo importuotojams turėtų būti leidžiama pasirinkti senosios arba naujosios sistemos importo mokestį, kurį sudaro ad valorem muitas ir atitinkamais atvejais kompensaciniai mokesčiai; kadangi dėl to šis Reglamentas turėtų būti taikomas nuo 1997 m. liepos 1 d. tik ūkio subjekto prašymu; kadangi šiame reglamente numatytos priemonės atitinka Iš vaisių ir daržovių pagamintų produktų vadybos komiteto nuomonę, PRIĖMĖ ŠĮ REGLAMENTĄ: 1 straipsnis Šiame reglamente "partija" – tai perdirbti skirtos prekės, pateiktos pagal išleidimo į laisvą apyvartą deklaraciją. Kiekvienoje deklaracijoje nurodomos tik tos pačios kilmės prekės, ženklinamos tuo pačiu nomenklatūros kodu, o jei tai sušaldyti produktai – tuo pačiu Taric kodu, kaip nurodyta šio reglamento priede. 2 straipsnis 1. Muitinės deklaracijoje kartu su verte nurodoma visa jos patikrinimui būtina informacija. 2. Jeigu: a) muitinei pateiktą sąskaitą-faktūrą parengė ne produkto kilmės šalies eksportuotojas arba b) institucijos nėra tikros, kad deklaracijoje nurodyta vertė atitinka tikrąją importo kainą; arba c) per tris dienas nuo dienos, kurią muitinė priėmė deklaraciją apie išleidimą į laisvą apyvartą, pardavėjui nebuvo sumokėta kaina, kompetentingos institucijos imasi būtinų priemonių, kad nustatytų importo kainą, ypač atsižvelgdamos į importuotojo taikomą perpardavimo kainą. 3. Importuotojas saugo sumokėjimo pardavėjui įrodymą. Šis įrodymas kartu su pirkimo dokumentais, pvz., sąskaitomis-faktūromis, sutartimis arba korespondencija, susijusia su produktų pirkimu ar pardavimu, trejus metus laikoma muitinės žinioje patikrinimo tikslais. 3 straipsnis 1. Atliekant muitinės formalumus dėl išleidimo į laisvą apyvartą, kompetentingos institucijos lygina kiekvienos partijos ir kiekvienos produktų kilmės vertę, nurodytą muitinės deklaracijoje, ir priede nurodytą minimalią importo kainą. 2. Jei muitinės deklaracijoje nurodyta vertė yra mažesnė už priede nurodytą minimalią kainą, priskaičiuojamas vertės ir minimalios kainos skirtumą atitinkantis kompensacinis mokestis. 4 straipsnis 1. Šiame reglamente šaldytų braškių arba aviečių partija priskiriama "sveikiems vaisiams", jei ją sudaro atskirai sušaldytos uogos, atitinkančios šiuos maksimalius reikalavimus: - 10 % masės sudaro pakenktos uogos, nepraradusios daugiau kaip 20 % savo pradinio dydžio ir - 3 % masės sudaro uogų dalys, neviršijančios 80 % savo pradinio dydžio, ir - 5 % masės sudaro uogos, kurias paveikė fermentinis gedimas. Kalbant apie braškes, "sveikų uogų" partiją gali sudaryti tik tos uogos, kurios prieš pašalinant kotelį buvo priskirtos "Aukščiausiajai" arba I klasei. 2. Šaldytų juodųjų arba raudonųjų serbentų partija šiame reglamente priskiriama "be kotelių", jei ji atitinka šiuos maksimalius reikalavimus: - vienas sveikas kotelis 500 g neto svorio uogų ir - iš viso 2 cm2 pašalinės augalinės medžiagos 500 g neto svorio uogų. 5 straipsnis 1. Priede išvardytų produktų atveju valstybės narės praneša Komisijai apie į laisvą apyvartą išleistus kiekius ir jų vertes pagal kilmę ir pagal KN kodus, o šaldytų produktų – pagal Taric kodus. 2. Apie produktus, į laisvą apyvartą išleistus nuo 1 d. iki 15 d., pranešama kiekvieną mėnesį iki 25 d., apie išleistus nuo 16 d. iki paskutinės mėnesio dienos – ne vėliau kaip kito mėnesio 10 d. 3. Jei per vieną iš 2 dalyje minėtų laikotarpių produktų į laisvą apyvartą nebuvo išleista, apie tai valstybė narė informuoja Komisiją minėtoje dalyje nurodytomis datomis. 4. Reglamento (EEB) Nr. 1226/92 nuostatos, skirtos produktams, kurių kilmės šalys yra trečiosios šalys ir kuriems taikomas šis reglamentas, panaikinamos. 6 straipsnis Reglamentai (EEB) Nr. 2140/93, (EB) Nr. 517/97 ir (EB) Nr. 767/97 panaikinami. 7 straipsnis Šis reglamentas įsigalioja kitą dieną po jo paskelbimo Europos Bendrijų oficialiajame leidinyje. Šis reglamentas taikomas besikreipiančio ūkio subjekto prašymu nuo 1997 m. liepos 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1997 m. liepos 28 d. Komisijos vardu Franz Fischler Komisijos narys [1] OL L 328, 1995 12 30, p. 31. [2] OL L 216, 1997 8 8, p. 1. [3] OL L 128, 1992 5 14, p. 18. [4] OL L 335, 1996 12 24, p. 28. [5] OL L 254, 1996 10 8, p. 1. [6] OL L 182, 1993 7 24, p. 4. [7] OL L 191, 1993 7 31, p. 98. [8] OL L 112, 1997 4 29, p. 11. [9] OL L 82, 1997 3 22, p. 20. -------------------------------------------------- PRIEDAS (minimalios importo kainos (ekiu/kg neto svorio)) | KN kodas | Taric kodas | Prekių aprašymas | Bulgarija | Vengrija | Lenkija | Rumunija | Slovakija | Čekijos Respublika | ex081010 | — | Braškės, skirtos perdirbti | 51,4 | — | — | 51,4 | — | — | ex08102010 | — | Avietės, skirtos perdirbti | 63,1 | 63,1 | 63,1 | 63,1 | 63,1 | 63,1 | ex08103010 | — | Juodieji serbentai, skirti perdirbti | 38,5 | 38,5 | 38,5 | 38,5 | 38,5 | 38,5 | ex08103030 | — | Raudonieji serbentai, skirti perdirbti | 23,3 | 23,3 | 23,3 | 23,3 | 23,3 | 23,3 | ex08111011 | 0811101110 | Šaldytos braškės, su cukraus ar kitų saldžiųjų medžiagų priedais, kuriose cukrus sudaro daugiau kaip 13 % masės: sveikos uogos | — | — | 75,0 | — | — | — | 0811101190 | Šaldytos braškės, su cukraus ar kitų saldžiųjų medžiagų priedais, kuriose cukrus sudaro daugiau kaip 13 % masės: kitos | — | — | 57,6 | — | — | — | ex08111019 | 0811101910 | Šaldytos braškės, su cukraus ar kitų saldžiųjų medžiagų priedais, kuriose cukrus sudaro ne daugiau kaip 13 % masės: sveikos uogos | — | — | 75,0 | — | — | — | 0811101990 | Šaldytos braškės, su cukraus ar kitų saldžiųjų medžiagų priedais, kuriose cukrus sudaro ne daugiau kaip 13 % masės: kitos | — | — | 57,6 | — | — | — | ex08111090 | 0811109010 | Šaldytos braškės, be cukraus ar kitų saldžiųjų medžiagų priedų: sveikos uogos | 75,0 | 75,0 | 75,0 | 75,0 | 75,0 | 75,0 | 0811109090 | Šaldytos braškės, be cukraus ar kitų saldžiųjų medžiagų priedų: kitos | 57,6 | 57,6 | 57,6 | 57,6 | 57,6 | 57,6 | ex08112019 | 0811201911 | Šaldytos avietės, su cukraus ar kitų saldžiųjų medžiagų priedais, kuriose cukrus sudaro ne daugiau kaip 13 % masės: sveikos uogos | — | 99,5 | 99,5 | — | 99,5 | 99,5 | 0811201919 | Šaldytos avietės, su cukraus ar kitų saldžiųjų medžiagų priedais, kuriose cukrus sudaro ne daugiau kaip 13 % masės: kitos | — | 79,6 | 79,6 | — | 79,6 | 79,6 | ex08112031 | 0811203110 | Šaldytos avietės, be cukraus ar kitų saldžiųjų medžiagų priedų: sveikos uogos | 99,5 | 99,5 | 99,5 | 99,5 | 99,5 | 99,5 | 0811203190 | Šaldytos avietės, be cukraus ar kitų saldžiųjų medžiagų priedų: kitos | 79,6 | 79,6 | 79,6 | 79,6 | 79,6 | 79,6 | ex08112039 | 0811203910 | Šaldyti juodieji serbentai, be cukraus ar kitų saldžiųjų medžiagų priedų: be kotelio | — | 62,8 | 62,8 | 62,8 | 62,8 | 62,8 | 0811203990 | Šaldyti juodieji serbentai, be cukraus ar kitų saldžiųjų medžiagų priedų: kiti | — | 44,8 | 44,8 | 44,8 | 44,8 | 44,8 | ex08112051 | 0811205110 | Šaldyti raudonieji serbentai, be cukraus ar kitų saldžiųjų medžiagų priedų: be kotelio | — | 39,0 | 39,0 | — | 39,0 | 39,0 | 0811205190 | Šaldyti raudonieji serbentai, be cukraus ar kitų saldžiųjų medžiagų priedų: kiti | — | 29,5 | 29,5 | — | 29,5 | 29,5 | --------------------------------------------------